Ճամբար գալուց առաջ Վահեն մտածում էր, որ այնտեղ կլինեն շատ երեխաներ, կամավորներ, ջոկատավարներ, սենյակները փոքր կլինեն, բայց ամեն ինչ ստացվեց ավելի լավ, քան ինքը մտածում էր։ Ճամբարի մասին Վահեին պատմում էր իր մայրիկը, ով աշխատում է UWC Dilijan դպրոցում, եղբայրը և ընկերները, ովքեր եղել են կամավորներ և նախկինում մասնակցել էին ծրագրերին։ Nature & Technology ուղղության դասերին Վահեն նոր գիտելիքներ ստացավ հրաբուխների մասին, սովորեց տարբերել հանքանյութերը սովորական քարերից։ Նա ֆուտբոլի մեծ սիրահար է և ազատ ժամանակ սիրում էր խաղալ ֆուտբոլ իր նոր ընկերների հետ։ Միակ բանը, որը տարբերում էր Վահեին իր ընկերներից այն էր, որ ինքը երկրպագում է Բարսելոնային, իսկ ընկերները Ռեալ Մադրիդին։ Վահեն երկար կհիշի երեկոները խարույկի մոտ և Ֆուտբոլի աշխարհի առաջնության եզրափակիչ խաղի դիտումը։ Նա ցանկանում է ընդունվել Գերմանիայում Ռոբերտ Բոշի UWC քոլեջը։